《张公作高阳醇酎送幕中杨时可作诗诗成亦得酒而瀛渌又将熟杨复垂涎次杨韵》
宋代·王安中

平生顾建康，名下难为人。见其似者喜，敢复圣贤分。

元侯惟曲似，好赐均无贫。萍官新荐熟，莲幕先饮醇。

坐令染指客，诗语生冤亲。柑黄松小苦，赋笔久埃尘。

何时获瀛渌，更可调阳春。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。